Marót Vikinek nemsokára rockizik a babája
½Amikor a pörgõs szoknyás énekesnõ feláll magas székérõl, szavak nélkül is világos a közönségnek: nem lesz közös ½csörgés½, hiszen az ingecske egy gömbölyödõ pocakot rejt...½
Marót Viki és a Nova Kultúrzenekar fellépésein fergeteges a hangulat. A tömeg együtt énekli a dalokat az énekesnõvel, csápol, s többen még rockiznak is, a koncert végén pedig alig akarják elengedni a magyar rock and roll koronázatlan királynõjét.
Mostanság, amikor a pörgõs szoknyás énekesnõ feláll magas székérõl, szavak nélkül is világos a közönségnek: nem lesz közös 1⁄2csörgés1⁄2, hiszen az ingecske egy gömbölyödõ pocakot rejt...
Az énekesnõ koncertje után a turnéfurgon hátuljában szívesen mesél legnagyobb örömérõl, a pocaklakóról.
– Az órám szerint most este negyed 12 van, túl van egy másfél órás koncerten, de ez ma a második fellépésük, s messze még az otthon. Hogy bírja ezt egy kismama?
– A nyári fesztiválok idején nincs megállás az együttesek számára, minden hétvégénk tele fellépésekkel, van, hogy majd 400 kilométert utazunk egy nap. Még kis pocakos vagyok, 4 és fél hónapos a magzat. Igazából eddig nem éreztem, hogy annyira megterhelõ lenne a koncertezés, inkább az utazás fárasztó, de az viszont nagyon. Régebben hazaértem, és még vagy hajnali 4-ig fenn voltam, mert annyira magasra szökött az adrenalinszintem, hogy nem tudtam elaludni, ilyenkor tévéztem, szöszmötöltem a lakásban. Most átlépem a küszöböt, képszakadás és alszom, mint a bunda.
– Kutatók szerint a zene nagyon jó hatással van a magzatra, na de azért itt, a koncert alatt komoly basszusok rezegtetik meg a pocakját. Nem veszélyes ez a babára nézve?
– Én is ugyanezt gondoltam, féltem, hogy zavarhatja õt a hangos zene. Az orvosom viszont megnyugtatott, szerinte ugyanis a magzatvíz letompítja a hangokat, védi a babát. Azt mondta, érezni fogom, ha nem lesz jó a kicsinek, bár még nem érzem, hogy mozogna. De ez már csak napok kérdése, s remélem, ott fog rockizni a pocakomban!
– A tanulmányok szerint a hallgatott dalokkal már most befolyásolható a kicsi ízlése. Ezek szerint õ most egy igazi 1⁄2rock and roll bébi1⁄2 lesz?
– Otthon is hallgatok zenét, bár jóval alacsonyabb hangerõvel, és inkább lágyabbat és dallamosabbat. Olvastam egy könyvet, miszerint a pocakban megismert dalokra könnyebben alszik el, s ez a zenei ízlésére is valóban hatással lehet. Nem bánnám, ha Elvis-rajongó lenne a gyerekem!
– Meddig turnézik a bandával?
– December elsejére várjuk a babát, így októbertõl már biztosan nem lépek fel. Lesz egy majd öt hónapos szünet és februártól ismét csatlakozom a zenekarhoz. Kicsit rövidnek érzem ezt az idõszakot, de muszáj folytatnom... Annak idején, a születésemkor, 1983-ban az édesanyám is csak hat hét szülési szabadságot kapott, mégis túléltem. Szerintem nálunk sem lesz probléma a hétvégi fellépéseknél, mert szerencsére ez nem olyan elfoglaltság, ami reggel 8-tól este hatig tart.
– A legfontosabb kérdés: fiú vagy lány?
– Még nem tudom a nemét... Reménykedtem benne, hogy a genetikai ultrahangból kiderül, de végül nem így lett, semmit sem látott az orvos. A héten megyek vizsgálatra, most talán kiderül! Amúgy nem is olyan fontos ez, a lényeg, ha közhelyesen is hangzik, hogy egészséges legyen. Tudni csak azért szeretném, hogy fiú-e vagy lány, hogy elõre fel tudjak készülni kék vagy rózsaszín cuccokból. Már a neveken is gondolkoztunk, a férjemnek elég hosszú, kacifántos vezetékneve van, így csak rövid keresztnév jöhetett szóba. Õt Ádámnak hívják, ha kisfiú, azt hiszem, az apja nevét kapja, bár nekem a Samu is tetszik. Ezen viszont mindenki csak mosolyog, mert az embereknek az iskolák biológiai szertárában porosodó csontváz jut eszébe... Lány esetén a Luca és a Panni név került szóba, még nem döntöttük el, melyik lesz végül a befutó.
– Minden szülõ eljátszik a gondolattal, mi lesz felnõttként a gyermekébõl. Ön mire vágyna?
– Remélem, azt csinálja felnõtt korában, amit szeret. Én nagyon szerencsésnek tartom magam, hogy ezt tehetem, bár nem én vagyok a legszuperebb énekesnõ kerek e földön, mégis a rock and roll az életem! Megtaláltam azt, amiben örömömet lelem és adhatok másoknak is. Úgyhogy csak azt akarom, hogy a munka ne legyen számára kényszer, akár varrónõ, akár ápolónõ, agysebész, vagy éppen énekes lesz majd belõle!